Saya mau tau Sejarah dari Sekolah Kebangsaan Pekan Telupid. Jelaskan dalam bahasa melayu

Pada tahun 1967, pihak MISSION ROMAN KATOLIK telah membina sebuah bangunan sekolah dan rumah guru di kawasan tanah kepunyaannya di Daerah Kecil Telupid. Kawasan ini agak jauh dari kawasan perumahan dan dikelilingi dengan pokok-pokok besar. Sekolah ini dinamakan sebagai ST. MARTIN'S PRIMARY SCHOOL dan dibuka pada 11/09/1967 dengan mempunyai hanya 49 orang murid dan seorang guru. Bahasa penghantar pada waktu itu adalah bahasa inggeris. Murid-murid ini diagihkan kepada dua kelas iaitu Darjah 1 dan Darjah 2. Darjah 1 adalah untuk mereka yang tidak mempunyai asas membaca, menulis dan mengira, manakala Darjah 2 bagi mereka yang mempunyai asas dan yang telah meningkat umur. Kedua-dua kelas ini kemudiannya dinaikkan darjah setelah sekolah dibuka semula pada tahun 1968, di mana satu lagi kelas ditambah menjadikannya tiga kelas. Setiap tahun bilangan kelas itu bertambah sehingga pada bulan Januari 1971, menjadikan sekolah ini mempunyai 6 kelas iaitu Darjah 1 hingga Darjah 6. Bilangan kelas ini kekal sehingga akihr tahun 1979.

Pada Januari 1980, pendaftaran bagi murid-murid Darjah 1 terlalu banyak menyebabkan pihak sekolah terpaksa membuka 2 kelas untuk Darjah 1. Pada tahun berikutnya setiap Darjah mempunyai 2 kelas sehingga pada tahun 1987 jumlah kesemua kelas adalah 12. Pada tahun 1988, Darjah 1 mempunyai 3 buah kelas dan bertambah pada setiap tahun kerana penduduk di sekitar Telupid semakin bertambah.

Penggunaan Bahasa Malaysia sebagai bahasa penghantar telah menggantikan Bahasa Inggeris pada tahun 1970 bermula bagi murid-murid Darjah 1. Pada tahun 1983, sekolah ini melaksanakan Kurikulum Baru Sekolah Rendah (KBSR) dan melaksanakan sepenuhnya pada tahun 1988.